15/06/2012 | Administración LocalMunicipal
Boiro
Aprobación definitiva do regulamento de uso e funcionamento das instalacións deportivas municipais do Concello de Boiro

En virtude de Decreto ditado por esta Alcaldía-Presidencia no día de hoxe foi elevado a definitivo o acordo adoptado polo Pleno desta Corporación en sesión de data 12 DE ABRIL DE 2012 relativo á aprobación inicial do EXPEDIENTE DE APROBACIÓN DO REGULAMENTO DE USO E FUNCIONAMENTO DAS INSTALACIÓNS DEPORTIVAS MUNICIPAIS DO CONCELLO DE BOIRO, toda vez que, rematado o prazo de 30 días hábiles de exposición pública do expediente, non foron presentadas reclamacións en ningún dos expedientes, motivo polo que, de conformidade co previsto no artigo 70.2 da Lei 7/1985, do 2 de abril, Reguladora das bases do réxime local, se procede á publicación íntegra do dito regulamento. Artigo 1.-Introdución Artigo 2.- Instalacións deportivas Artigo 3.-Formas de xestión Artigo 4.- Xestión directa Artigo 5.- Xestión indirecta Artigo 6.-Instalacións deportivas obxecto de reserva Artigo 7.-Criterios de prioridade na reserva de uso Artigo 8.-Formalización da reserva Artigo 9.-Duración das reservas Artigo 10.-Períodos excepcionais Artigo 11.- Anulación das reservas Artigo 12.- Reserva por eventos de especial relevancia Artigo 13.-Reorganización de horarios ou peches puntuais das instalacións Artigo 14. –Seguros e responsabilidade civil Artigo 15.- Reserva para toda a tempada Artigo 16.- Reserva puntual Artigo 17.- Anulación da reserva Artigo 18.- Responsabilidade civil Artigo 19.-Pago do prezo público Artigo 20. –Exención do pago do prezo público Artigo 21.-Dereitos dos usuarios Artigo 22.-Obrigas dos usuarios Artigo 23.-Reclamacións Artigo 24.- Introdución Artigo 25.-Solicitudes Artigo 26.-Períodos Artigo 27.-Materiais publicitarios Artigo 28.-Almacenamento Artigo 29.-Espazos permitidos Artigo 30.-Morosidade Artigo 31.-Normativas aplicables Artigo 32.-Mensaxes negativas Artigo 33.-Dignidade publicitaria Artigo 34.-Danos á instalación Artigo 35.-Colocación Artigo 36.-Seguridade Artigo 37.-Publicidade no terreo de xogo Artigo 38.-Espazos reservados Artigo 39.-Dereito municipal Artigo 40.-Requerimentos de retirada Artigo 41.-Agrupación vertical Artigo 42.- Normas específicas segundo o tipo de instalación: 1.-Campos de fútbol de herba sintética 2.-Campos de fútbol de herba natural 3.- Pavillóns cubertos 4.-Pistas polideportivas exteriores e outras áreas ao aire libre 5.- Pistas de tenis exteriores Artigo 43.- Introdución Artigo 44.-Faltas leves Artigo 45.-Faltas graves Artigo 46.-Faltas moi graves Artigo 47.-Procedemento sancionador Artigo 48. -Medidas cautelares Artigo 49.- Normativa supletoria Artigo 50.- Normativa complementaria Artigo 51.- Entrada en vigor O obxectivo principal da Concellería de Deportes do Concello de Boiro é o fomento, desenvolvemento e promoción das actividades físicas e recreativas, e da actividade deportiva de carácter afecionado en xeral. Para elevar o nivel de participación da cidadanía na actividade física, é necesario o uso ordenado e regulado das instalacións existentes. Neste sentido a optimización do rendemento das instalacións deportivas debe ser o soporte fundamental do servizo público que ten que establecerse para o desenvolvemento consecuente do deporte no municipio. Así, o Concello de Boiro, a través do seu Departamento de Deportes, pretende conseguir a máis alta rentabilidade social e deportiva en cada espacio deportivo, a través dunha xestión plural, que atenda ó deporte federado, organizado, escolar e aos deportistas por libre. As instalacións deportivas municipais permanecerán abertas ao público nos horarios que determine o Concello de Boiro, e calquera cidadán ou entidade poderá achegarse a estas e utilizalas de acordo coas normas contidas neste Regulamento, previo pago do prezo público, correspondente ao uso pretendido, establecido pola Ordenanza de Prezos Públicos en vigor. Estas normas servirán, dunha parte, para garantir os dereitos dos usuarios das instalacións deportivas, e doutra, para fixar as necesarias obrigas ou deberes destes co persoal, cos demais usuarios ou co propio equipamento deportivo. Son instalacións deportivas municipais (I. D. M.) todos aqueles edificios, terreos, dependencias ou recintos ó aire libre, equipados para desenvolver a práctica deportiva, e cuxa xestión sexa responsabilidade do Concello de Boiro. Terán consideración de I. D. M. aquelas instalacións deportivas que, sen ser de titularidade municipal, son xestionadas íntegramente polo Concello de Boiro en base ó estipulado no instrumento que regula a súa cesión. A xestión das I. D. M. poderá realizarse de forma directa ou indirecta nos termos indicados nos artigos que compoñen este regulamento. Cando se trate de instalacións deportivas cedidas por outra Administración Pública ó Concello para a súa xestión ou explotación, axustarase ó estipulado no instrumento que regula a cesión e, no seu defecto, ao establecido neste Regulamento. As I. D. M. xestiónanse de forma directa a través do Departamento de Deportes. As I. D. M. poderán ser xestionadas indirectamente, mediante as distintas formas previstas para o contrato de xestión de servizo público. Ó Departamento de Deportes correspóndelle informar e propor ó órgano competente a forma de xestión para as I. D. M. Nos supostos de xestión indirecta, o Concello de Boiro exercitará, en tódolos aspectos técnicos e xurídicos, as potestades administrativas previstas polo ordeamento vixente a efectos de control e supervisión da actividade realizada pola adxudicataria da xestión. A persoa ou entidade responsable da xestión dunha instalación deportiva municipal poderá propor normas de réxime interior, de aplicación exclusiva á referida instalación, que desenvolvan o establecido neste Regulamento, e cuxa aprobación corresponderá ao Concello de Boiro. En ningún caso as normas de réxime interior poderán ser contrarias ó establecico neste Regulamento. Unha vez aprobadas, as normas de réxime interno estarán expostas nun lugar visible. As instalacións obxecto de solicitude de reserva son: - As de titularidade municipal que xestiona directamente o Concello de Boiro a través do seu Departamento de Deportes. - As que non son de titularidade municipal pero que, en base ao estipulado no instrumento regulador da súa cesión, son xestionadas integra e directamente polo Concello de Boiro a través do seu Departamento de Deportes. - Quedan excluídas aquelas instalacións de titularidade municipal que estén suxeitas a unha xestión indirecta. - De cara á adxudicación de horas seguirase a seguinte orde de prioridades: · Escolas Deportivas Municipais e outra programación propia do Concello de Boiro. · Clubs federados da localidade inscritos no rexistro de asociacións do Concello de Boiro. · Anpas, asociacións de veciños e outras entidades legalmente constituídas con domicilio social no Concello de Boiro e rexistradas no rexistro de asociacións do Concello de Boiro. · Particulares. · Solicitantes de fóra do Concello de Boiro. - Para clubs federados establecerase a prioridade de uso segundo a categoría de competición (nacional, autonómica, local, escolar), número de categorías inferiores, número total de licenzas federativas, carecer de instalación propia. Dándolle prioridade a aqueles clubes que participen ou colaboren no desenvolvemento das Escolas Deportivas Municipais. - Para particulares establécese que ao menos o 50% dos integrantes do grupo deben estar empadroados no Concello de Boiro. As súas solicitudes atenderanse segundo o número de entrada no rexistro municipal.1. Os interesados deben realizar a súa solicitude por medio de instancia que deberá ter entrada no rexistro do Concello de Boiro. Xunto ós datos persoais do solicitante e o horario e instalación requeridos, deberase indicar o equipo e categoría para o que se pide a instalación. Incluíndo, ademais, documento acreditativo de que os participantes que fagan uso da I. D. M. están en posesión da licenza federativa correspondente ou dun seguro de asistencia sanitaria e responsabilidade civil durante a súa permanencia nas instalacións municipais. Se a solicitude inclúe o uso da I. D. M. para a competición da fin de semana, a entidade deberá presentar o calendario de competición oficial da federación correspondente coa maior brevidade posible. O asinante da solicitude deberá ter como mínimo 18 anos polos posibles desperfectos ou incidentes que poideran ter lugar.2. Unha vez que se dea resolución favorable á solicitude de reserva, o interesado deberá pagar o prezo público correspondente, ben a través de conta bancaria ou a través da Tesourería Municipal, entregando en ambos casos unha copia desta no Departamento de Deportes.3. Para as reservas da tempada regular (con carácter xeral, 15 de setembro-1 de xuño) o período de solicitude irá do 1 ao 31 de agosto. Para as reservas da tempada de verán (con carácter xeral, 1 de xullo-5 de setembro), o período de solicitude irá do 1 ao 15 de xuño.4. Se quedaran horarios vacantes, tamén se poderán realizar peticións de uso de instalacións con posterioridade ao período normal de solicitude. As concesións son única e exclusivamente para a tempada concedida, ben para a tempada regular (con carácter xeral, do 15 de setembro ao 1 de xuño), ben, para a tempada de verán (con carácter xeral, do 1 de xullo ao 5 de setembro). A concesión dun horario nunha instalación durante unha tempada non garantiza a concesión para o seguinte ano. De cara á celebración de adestramentos e competicións en períodos vacacionais ou de pretempada, a solicitude de horarios ou a modificación dos xa concedidos, deberá realizarse por rexistro no Concello de Boiro, previa consulta no Departamento de Deportes. O uso das instalacións conleva a aceptación desta normativa. O seu incumprimento podería conlevar a cancelación do uso. Esta poderá producirse polos seguintes motivos: 1-Non utilizar reiteradamente a instalación (máximo de 5 faltas na tempada regular e 2 na tempada de verán) e concedida ou facelo con baixa asistencia de participantes (50% ou menos). 2-Uso inadecuado da instalación.3-Provocar destrozos na instalación, no seu equipamento ou no material deportivo.4-Impago do prezo público correspondente.5-Faltas reiteradas e evidentes de respecto ó persoal da instalación, árbitros, resto de xogadores, etcétera.6-Ceder os dereitos de utilización a terceiros. A cancelación voluntaria de uso, sexa puntual ou definitiva, deberase comunicar no Departamento de Deportes coa antelación suficiente.1. Consideraranse eventos de especial relevancia aqueles eventos puntuais de nivel autonómico ou superior, organizados por clubes, entidades deportivas ou empresas especializadas, e aqueles eventos que sen ser de nivel autonómico ou superior supoñan unha alta concentración de participantes.2. Establécese un período mínimo de catro meses de antelación para reserva das I. D. M. de cara á celebración de eventos de especial relevancia.3. Para os arrendamentos con cobro de entrada a solicitude deberá acompañar un proxecto técnico da actividade/evento e detalle do presuposto, sinalando: -Datos do promotor -Descrición da actividade/evento -Nº de espectadores previstos -Elementos que, no seu caso, deben instalarse para o desenvolvemento da actividade -Ingresos previstos, indicando os prezos que rexerán, ingresos por publicidade e outros conceptos. -Gastos previstos, sinalando gastos de persoal, asistencia técnica, publicidade do eventos, etcétera. -O Concello, á vista do proxecto, realizará a proposta concreta de prezo para o evento, que será aboada por adiantado. -O arrendatario deberá ter subscrito un seguro que cubra a responsabilidade civil e os posibles danos á instalación que puidera derivarse das actividades celebradas, presentando ao Concello o xustificante do seguro antes do inicio do evento. O Concello de Boiro resérvase a facultade de peche temporal da instalación ou modificación dos seus horarios por limpeza, obras, programacións propias, competicións, partidos, cursos ou outros eventos que estime oportunos. No caso dos campos de fútbol, cando as inclemencias meteorolóxicas fagan desfavorable a súa utilización para adestramentos, poderase suspender a reserva de uso. Igualmente, por razóns de mal estado ou de mantenemento do campo de fútbol, poderase reducir o espazo de uso do terreo de xogo. No caso de anulación puntual dos usos previamente concedidos por causas imputables ao Concello de Boiro, os perxudicados poderán optar por solicitar a devolución da taxa ou ben o cambio de data, hora ou instalación. O Concello de Boiro non se fai responsable dos accidentes ou lesións que poidan ter lugar, nin dos roubos que poidan producirse nas instalacións.1. Os interesados deben realizar a súa solicitude por medio de instancia que será rexistrada no Concello de Boiro. Ademais dos datos persoais do solicitante e o horario e instalación requiridos, deberase anexar á instancia unha relación nominal dos integrantes do grupo co seu nome, apelidos e DNI. O asinante da solicitude deberá ter como mínimo 18 anos polos posibles desperfectos ou incidentes que puideran acontecer.2. Unha vez confirmada a solicitude de reserva polo Departamento de Deportes, o interesado deberá pagar o prezo público correspondente, ben a través de conta bancaria ou a través da Tesourería Municipal, entregando unha copia do recibo de pagamento no Departamento de Deportes.3. Para as reservas da tempada de inverno (con carácter xeral, 15 de setembro-1 de xuño) o período de solicitude irá do 1 ao 31 de agosto, cubrindo a instancia correspondente, dándolle entrada no Rexistro do concello.4. Se quedaran horarios vacantes, tamén se poderán realizar peticións de uso de instalacións con posterioridade ao período de solicitude.1. Os interesados en realizar reservas puntuais deben realizar a súa solicitude por teléfono ou correo electrónico no Departamento de Deportes.2. Unha vez confirmado o horario solicitado, o interesado deberá pagar o prezo público correspondente, ben a través de conta bancaria ou a través da Tesourería Municipal, entregando unha copia do recibo de pagamento no Departamento de Deportes, onde se lle facilitará ao usuario un recibo de uso.3. Co fin de facilitar os trámites do pagamento das reservas puntuais o concello habilitará un sistema de bonos de uso, que variarán en función da instalación.4. No caso das pistas de tenis exteriores, permitirase reservar un máximo de dúas horas semanais para partidos de individuais (2 xogadores), non podendo coincidir ambas horas en fin de semana nin ser consecutivas. Para partidos de dobres (4 xogadores) poderanse reservar un máximo de catro horas á semana, podendo ser dúas consecutivas e dúas en fin de semana.5. No caso do uso de pavillóns ou campos de fútbol, o solicitante deberá ter como mínimo 18 anos polos posibles desperfectos ou incidentes que puideran acontecer. En caso de non ser así, a súa solicitude deberá estar avalada por un adulto. Os pagamentos do prezo público para uso das instalacións por parte de menores de 18 anos serán emitidos a nome do pai/nai/titor. O uso das instalacións leva a aceptación desta normativa. O seu incumprimento será motivo para cancelar o uso dela, que ademais se poderá producir polos seguintes motivos: 1-Non utilizar reiteradamente a instalación concedida.2-Uso inadecuado da instalación.3-Provocar destrozos na instalación, no seu equipamento ou no material deportivo.4-Faltas reiteradas e evidentes de respecto ó persoal da instalación, árbitros, resto de xogadores, etcétera.5-Ceder os dereitos de utilización a terceiros. A cancelación voluntaria de uso (sexa puntual ou definitiva) deberase comunicar no Departamento de Deportes con 48 horas de antelación co fin de que a instalación poida ser posta a disposición doutro usuario, non sendo obxecto de devolución das taxas abonadas ou compensación doutro tipo sempre que a cancelación se realice con menos antelación. En caso de que a cancelación sexa por causas alleas ao usuario (humidades en pavillóns, chuvia en pistas exteriores, falta de iluminación, etcétera), será compensada con outra hora ou coa devolución da taxa abonada. O Concello de Boiro non se fai responsable dos accidentes ou lesións que poidan ter lugar, nin dos roubos que poidan producirse nas instalacións. Á utilización das instalación correspóndelle un prezo público regulado na ordenanza fiscal correspondente. Non estará suxeita ao pago do prezo público a utilización das I. D. M. nos seguintes casos: 1- A cesión de instalacións da cordo coa normativa electoral.2- O uso de instalacións para actos benéficos aprobados polo Concello de Boiro.3- A utilización por parte de Ampas e centros de ensino cando carezan de instalacións apropiadas para realizar actividades formativas, tanto en horario lectivo como non lectivo.4- Os campionatos oficiais organizados polas Federacións deportivas.5- Actos singulares e de interese deportivo e/ou social organizados por entidades sen ánimo de lucro e patrocinados polo Concello de Boiro. Esta exención deberá ser solicitada polos interesados, e aprobada, se procedera, polo concello. Poderán solicitar exención ou bonificación no prezo público: *Clubs deportivos que participen en competición federada, con domicilio social e sede de xogo no municipio boirense, e dados de alta no rexistro de asociacións do Concello de Boiro. *Asociacións deportivas sen ánimo de lucro legalmente constituídas, con domicilio social no municipio boirense e dados de alta no rexistro de asociacións do Concello de Boiro. Non poderán solicitar exención ou bonificación: *Entidades con ánimo de lucro. *Entidades que non xustificaran subvencións recibidas do Concello de Boiro.1. Ser tratados con corrección e amabilidade por todo o persoal que presta servizos nas instalacións deportivas.2. Facer uso, de acordo ás normas establecidas e as tarifas vixentes, de todas as instalacións e servizos con que conte a I. D. M.3. Formular por escrito as suxestións que considere oportunas para a mellora da xestión das I. D. M., así como outras reclamacións en relación co funcionamento das mesmas.4. Atopar as instalacións en perfectas condicións de uso.5. No caso de desaxuste de horarios por causas alleas, os usuarios poderán optar por: a. Prorrogar a súa hora de comezo da actividade se a seguinte hora non estivese alugada ou reservada. b. Cambiar a outra instalación que estivese libre, sempre que o regulamento de uso llelo permita. c. Solicitar a devolución da cota coa presentación do recibo. d. Solicitar un cambio da data e/ou hora coa presentación do recibo 7. Preservar a súa intimidade, polo que non se autoriza (excepto co permiso oportuno e de acordo coa lexislación en vigor) a captación de imaxes mediante a utilización de cámaras fotográficas, vídeos, teléfonos móbiles, etcétera.1. Gardar o debido respecto ós demais usuarios e ó persoal das instalacións, atendendo en todo momento as indicacións deste persoal, que entre as súas responsabilidades ten a supervisión de toda actividade que se realice no recinto e as súas dependencias.2. Utilizar as instalacións, material e mobiliario adecuadamente, evitando posibles deterioros ou danos nas instalacións ou á saúde e dereitos dos outros usuarios. Se un usuario é menor de idade, serán responsables das consecuencias dos seus actos os seus pais ou titores legais. Os responsables dos clubs terán a obriga de deixar a instalación nas mesmas condicións hixiénicas en que a recibiron.3. Acceder ás instalacións para realizar a actividade con indumentaria deportiva completa, observándose especialmente a necesidade de usar calzado adecuado a cada pavimento.4. Aboar o prezo público correspondente ó servizo ou actividade elixida, dentro dos prazos que se establezan ó efecto.5. Cumprir este regulamento, aínda que o usuario estea exento de aboar o prezo público polo uso do servizo.6. Custear os danos ocasionados polo mal uso da instalación.7. Axustarse ós horarios e ás características concertadas no concepto de aluguer ou reserva de instalación.8. Evitar comportamentos que impliquen perigosidade para a integridade física dos demais usuarios.9. Corresponderá á entidade usuaria (asociacións, clubs, agrupacións, etcétera) estar en posesión do seguro de accidentes para as actividades realizadas nas I. D. M. O usuario poderá realizar por escrito as súas queixas, críticas ou suxestións acerca do funcionamento das I. D. M. No caso de que o Concello de Boiro non xestione directamente a publicidade nas I. D. M., poderá chegar a concertos con clubs, entidades ou empresas interesadas en facelo. Aqueles clubs, entidades ou empresas interesados en xestionar a publicidade ou colocala puntualmente nunha I. D. M., deberán solicitar autorización ó Concello de Boiro. A duración do permiso poderá ser por un encontro, evento, período, tempada deportiva ou varias tempadas no caso de non existir inconveniente para o mesmo. Nesta solicitude deberase especificar o lugar onde se pretende colocar a publicidade, así como o contido da mesma. Os formatos e medidas deberán axustarse ás características indicadas polo Concello de Boiro. A colocación da publicidade limitarase ó tempo polo que foi autorizado, podendo ser prorrogado en caso de non existir impedimento. Finalizado o período concretado a entidade solicitante deberá retirala. Non está permitida a utilización de elementos publicitarios permanentes, como murais pintados, debendo usar en todo caso soportes publicitarias removibles (lonas, taboeiros parafusados, etcétera) realizadas con materiais ignífugos. De cara á almacenaxe da publicidade na instalación deberase solicitar autorización ó Concello de Boiro. Os espazos para a colocación de publicidade deberán contar co visto bo do Concello de Boiro. As entidades deportivas que manteñan algunha débeda co Concello de Boiro ou con calquera administración pública non estarán autorizadas a colocar publicidade, tendo que retirar, se fora o caso, a xa colocada con anterioridade ao endebedamento. A publicidade nas I. D. M., tanto permanentes, puntuais, móbiles ou estáticas levarase a cabo da cordo coa normativa xeral de publicidade. Prohibirase a colocación de publicidade que incite ó consumo de bebidas alcólicas, tabaco ou substancias ilegais, que conteña mensaxes xenófobas ou, en xeral, cando inciten ó quebrantamento da legalidade vixente. Prohibirase a colocación de publicidade cando as mensaxes ou imaxes amosadas atenten contra a dignidade da persoa ou vulnere os valores e dereitos constitucionais, especialmente no que se refire á protección da infancia e á utilización sexista da linguaxe ou a imaxe. A colocación da publicidade estática non poderá danar a instalación, nin tampouco deixar rastros tras a súa retirada. Os gastos orixinados pola colocación e/ou retirada da publicidade correrán por conta da entidade autorizada. Non se poderán instalar valados publicitarios que representen un perigo para os espectadores ou deportistas, tanto debido ás súas fixacións como ós materiais empregados. Non se poderá colocar ningún elemento publicitario sobre o terreo de xogo, salvo autorizacións excepcionais, que deberán contar cun documento no que os solicitantes se comprometan a custear tódolos posibles desperfectos ocasionados. O Concello de Boiro reservarase espazos nas zonas centrais ou prioritarias das I. D. M. ou dos eventos que patrocine para a colocación de publicidade institucional da Concellería de Deportes e do Concello de Boiro. O Concello de Boiro resérvase o dereito a denegar a colocación dalgunha publicidade se desta se infire que vulnera preceptos legais ou regulamentarios, previo informe do técnico municipal competente na materia. O Concello de Boiro poderá requirir a retirada dalgunha publicidade que estea moi deteriorada ou por atentar contra a institución, os usuarios, os clubs, así como contra os demais anunciantes.1. Non se permite a entrada de animais, agás cans-guía cando acompañen ó seu dono, e sempre que vaian debidamente identificados e cumpran as condicións de hixiene e salubridade.2. Non está permitido introducir envases de cristal, aluminio e obxectos metálicos ou punzantes.3. Con carácter xeral, non se poden consumir bebidas alcólicas na instalación deportiva.4. No espazo de xogo non se poderá comer, especialmente pipas e outros produtos con casca.5. Non se poderá botar no chan nin deixar abandoados na instalación ningún tipo de desperdicio nin lixo, como chicles, envases, tapóns, vendas, etcétera 6. Con carácter xeral, non se permite fumar nas instalacións.7. Os acompañantes e o público deberán ubicarse nas áreas destinadas a espectadores, non podendo acceder ó campo de xogo nin á zona de vestiarios.8. Antes de entrar no campo deberase agardar a que os usuarios que nos precederon rematen a súa actividade e abandoen o espazo de xogo.9. Débese extremar a puntualidade á hora de abandoar a pista deixando recollidas todas as pertenencias, así como vendas usadas, apósitos, botes ou outro material que fora utilizado.10. Con carácter xeral, os módulos de uso serán de 50 minutos.11. Con carácter xeral os usuarios da derradeira hora do día comprométense a abandoar a instalación nun máximo de 10 minutos unha vez finalizado o seu módulo horario.12. Non introducir obxectos ou elementos que poidan causar lesións, deteriorar os equipamentos ou perturbar a tranquilidade dos usuarios. *Non se permite xogar con botas de tacos metálicos ou calzado de cravos. *Non se permite almacenar sobre a superficie sintética equipamentos pesados. *Non se permite arrastrar porterías nin obxectos que poidan desprazar o caucho e/ou danar a fibra sintética. *Dentro do recinto non está permitido gardar bicicletas, motos, patíns, monopatíns ou outros vehículos non autorizados. *Despois de usar os vestiarios hai que deixalos recolleitos. *Está prohibido xogar e quentar con balóns, pelotas e outros obxectos, en vestiarios, corredores de acceso e bancadas, así como naquelas zonas que non se consideren espazos deportivos. *É obrigatoria a asistencia do adestrador, delegado ou directivo durante o desenvolvemento do adestramento e outras actividades físico-deportivas, así como a presenza dun responsable maior de idade durante o uso dos vestiarios. *É obrigatorio o uso de chanclas en duchas e vestiarios. *Soamente se poderá fumar nos espazos habilitados a tal fin. *O uso do campo para partidos e adestramentos adecuarase, en función das condicións meteorolóxicas e do estado do terreo, ao criterio establecido polo responsable do mantemento da instalación. *Non poderá utilizarse calzado con tacos metálicos fora da competición salvo autorización expresa do responsable do mantemento. *Despois de utilizar o campo cada equipo deberase responsabilizar de repoñer os terróns levantados no terreo de xogo. *Non se permitirá almacenar sobre o terreo de xogo equipamentos pesados. *Dentro do recinto non se poderán gardar bicicletas, motos, patíns, monopatíns ou outros vehículos non autorizados. *Despois de usar os vestiarios hai que deixalos recolleitos. *Está prohibido xogar e quentar con balóns, pelotas e outros obxectos, en vestiarios, corredores de acceso e bancadas, así como naquelas zonas que non se consideren espazos deportivos. *É obrigatoria a asistencia do adestrador, delegado ou directivo durante o desenvolvemento do adestramento e outras actividades físico-deportivas, así como a presenza dun responsable maior de idade durante o uso dos vestiarios. *É obrigatorio o uso de chanclas en duchas e vestiarios. *Non se permitirá o acceso á pista con calzado de rúa. *Empregaranse zapatillas deportivas específicas para cada superficie. *Non está permitido cuspir na pista. *Evitarase derramar líquidos na superficie de xogo. *Está prohibido xogar e quentar con balóns, pelotas e outros obxectos, en vestiarios, corredores de acceso e bancadas, así como naquelas zonas que non se consideren espazos deportivos. *É obrigatoria a asistencia do adestrador, delegado ou directivo durante o desenvolvemento do adestramento e outras actividades físico-deportivas, así como a presenza dun responsable maior de idade durante o uso dos vestiarios. *É obrigatorio o uso de chanclas en duchas e vestiarios. *Está prohibido tirar ao chan calquera tipo de desperdicio. Unha vez rematada a utilización, a pista deberá quedar baleira de calquera tipo de desperdicio (vendas, botellas, plásticos, etcétera). *Está prohibido impartir clases con finalidade de uso e beneficio particular, excepto as autorizadas expresamente polo Concello de Boiro. *Antes de entrar na pista deberanse ter coidado de eliminar os restos de terra, barro ou outros que poidera levar o calzado. *Está prohibido tirar ao chan calquera tipo de desperdicio. Unha vez rematada a utilización, a pista deberá quedar baleira de calquera tipo de desperdicio (vendas, botellas, plásticos, etcétera). *Está prohibido impartir clases con finalidade de uso e beneficio particular, excepto as autorizadas expresamente polo Concello de Boiro. *En caso de finalizar a hora e non estar reservada a seguinte hora poderá seguir usando a pista. *Non se permitirá a práctica de calquera modalidade deportiva distinta á do tenis. O Concello de Boiro poderá sancionar aqueles comportamentos que non respecten as obrigas do usuario ou vulneren os dereitos dos demais usuarios. Ademais, en función da gravidade da infracción, poderanse emprender as accións xurídicas que correspondan. Este regulamento non exime doutros procedementos que estableza a lexislación vixente.1. Fumar nas I. D. M. fóra das zonas autorizadas.2. Acceder ás instalación con calzado ou vestiario inapropiado.3. Utilizar a instalación para fins distintos para os que foi autorizada.4. Ausencia reiterada e non xustificada na instalación reservada.5. Desatender as indicacións dos responsables das instalacións.6. Ocasionar calquera molestia que interrompa o normal desenvolvemento das actividades.7. Consumir bebidas alcólicas nas instalacións deportivas fóra das zonas autorizadas.8. Causar voluntariamente danos leves ós equipamentos, infraestruturas e elementos, sexan mobles ou inmobles, cando o custe da súa reparación estea comprendida entre 1 € e 600€. 9. Con carácter xeral, tipifícase como infración leve todo o que non se considere infración grave ou moi grave.1. A falta de respecto ós responsables das instalacións ou ós usuarios das mesmas.2. Calquera perturbación relevante da convivencia na instalación, non cualificada como moi grave.3. Non aboar as reservas das instalacións.4. Impedir o uso das I. D. M. a outros usuarios con dereito á súa utilización, cando non se considere moi grave.5. Introducir animais (con excepción dos cans guías en servizo) ou elementos prohibidos polo regulamento.6. Non abandoar a instalación unha vez finalizado o tempo de reserva, impedindo o dereito a outros usuarios.7. A acumulación de dúas ou máis faltas leves ao longo da tempada.8. Non comunicar os desperfectos ocasionados por un mesmo.9. Ocasionar, por imprudencia ou neglixencia, accidentes graves a si mesmo ou a outras persoas.10. Causar voluntariamente danos graves ós equipamentos, infraestruturas e elementos, sexan mobles ou inmobles, cando o custe da súa reparación estea comprendida entre 601 € e 1500€. 1. A falta de respecto a usuarios que sexan menores de idade ou persoas con algún tipo de discapacidade física ou psíquica.2. Impedir o uso das I. D. M. ou dos servizos deportivos a usuarios menores de idade ou con algún tipo de discapacidade física ou psíquica con dereito á súa utilización.3. Agredir ao responsable da instalación ou aos usuarios das mesmas.4. Impedir o exercicio dos dereitos lexítimos doutros usuarios, tanto ós que lles atribúe este regulamento como calquera outra norma xurídica aplicable.5. Os roubos, destrozos ou calquera desperfecto sobre os elementos de seguridade: alarmas, extintores, etcétera.6. Apoderarse ilícitamente dos bens alleos.7. Consumir ou traficar con substancias psicotrópicas, estupefacientes ou drogas tóxicas dentro das I. D. M. e anexas.8. Acosar física, moral ou sexualmente.9. A acumulación de dúas ou máis faltas graves ao longo da tempada.10. Causar voluntariamente danos moi graves ós equipamentos, infraestruturas e elementos, sexan mobles ou inmobles, cando o custe da súa reparación sexa superior ós 1500€. O trámite para a imposición de sancións por infraccións a este regulamento seguirase de conformidade co establecido no regulamento do procedemento para o exercizo da potestade sancionadora, R. D 1398/1993 de 4 de agosto. As infraccións moi graves serán sancionadas cunha multa comprendida entre 1501 e 3000€ e/ou a privación dos dereitos de usuario/-a e da utilización das instalacións de 1 a 5 anos. As infraccións graves serán sancionadas cunha multa comprendida entre 751 e 1500€ e/ou a privación dos dereitos de usuario/-a e da utilización das instalacións de 6 meses a 1 ano. As infraccións leves serán sancionadas cunha multa comprendida entre 20 e 750€ e/ou a privación dos dereitos de usuario/-a e da utilización das instalacións de 1 día a 1 mes. As sancións serán independentes da obriga de reparar os danos causados cando así fora pertinente. Os responsables da instalación poderán expulsar cautelarmente ós usuarios que incorran en infraccións das normas que se conteñan neste Regulamento e/ou adoptar medidas para restablecer a orde e funcionamento do servizo, sen prexuízo das sancións que procedan. Todo o que non este recollido na presente Normativa rexerase polo disposto en materia deportiva e en concreto a Lei del Deporte, a Lei Galega do Deporte, o R. D. 159/1992, de 23 de decembro, sobre Disciplina Deportiva, así como a Ley7/1985, de 2 de abril, de Bases de Réxime Local, e Lei de Contratos de las Administracións Públicas, Regulamento de Servizos das Corporacións Locais y demais normativa en vigor. A Concellería de Deportes resérvase o dereito a ditar disposicións ou resolucións para modificar, aclarar ou desenvolver o ditado nesta Normativa. As modificacións realizadas, así como o prezo público correspondente a cada ano, horarios, etcétera, estarán a disposición dos usuarios nas oficinas municipais e nas I. D. M. Esta Normativa entrará en vigor de conformidade co artigo 65 da Lei de Bases de Réxime Local o día seguinte da súa publicación.” Boiro, 6 de xuño de 2012 O alcalde-Presidente Juan José Dieste Ortigueira